જલાલપોર પોલીસે પણ ઘટનાની ગંભીરતાને ધ્યાને લઈ તાત્કાલિક લાશનો કબજો મેળવી તપાસ શરૂ કરી હતી. હાલ મૃતક મહિલાએ કેસરી રંગનું બ્લાઉઝ, કથ્થઈ કલરનો ચણિયો પહેર્યો હતો. તેની પાસેથી કાળા રંગની ઓઢણી મળી આવી હતી. મધ્યમ બાંધાની તેણે સફેદ રંગની ધાતુની ત્રણ બંગડી જમણા હાથે પહેરી હતી તથા ડાબા હાથમાં કડુ હતું. આરલીબેન ચૌહાણ 27મી જૂનથી ગુમ થઈ ગઈ હતી. તેના પરિવારજનોએ તેની શોધખોળ કરી હતી પરંતુ તેનો પત્તો લાગ્યો ન હતો. મૃતક મહિલાને ત્રણ સંતાનો પણ છે. પોલીસે આ કેસમાં હત્યા થઈ છે કેમ તેનું કારણ જાણવા અલગ અલગ ટીમો બનાવી તપાસ શરૂ કરી છે.